РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/190-17

5. октобар 2017. године

Б е о г р а д

**З А П И С Н И К**

**23. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 3. ОКТОБРА 2017. ГОДИНЕ**

Седница је почела у 9,00 часова.

 Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, Михаило Јокић, Ђорђе Комленски, Жарко Мићин и Јован Палалић.

Осим чланова Одбора, седници су присуствовали и Станија Компировић, заменик члана др Александра Мартиновића, Александра Мајкић, заменик члана Биљане Пантић Пиља и Золтан Пек, заменик члана Балинта Пастора.

 Седници нису присуствовали чланови Одбора: Неђо Јовановић, Милетић Михајловић, Душан Павловић, Наташа Мићић, Вјерица Радета, Срето Перић, Катарина Ракић и Душан Петровић, нити њихови заменици.

Седници су присуствовали и Јасмина Бенмансур, помоћник министра у Сектору за стручно усавршавање и Дражен Маравић, помоћник министра у Сектору за развој добре управе.

Председник Одбора је констатовао да су испуњени услови за рад и пуноважно одлучивање, након чега је предложио, а чланови Одбора су **једногласно** утврдили следећи

Д н е в н и р е д :

1. Разматрање Предлога закона о Националној академији за јавну управу, који је поднела Влада (број 011-2585/17 од 24. септембра 2017. године), у начелу;
2. Разматрање Предлога закона о изменама и допунама Закона о државним службеницима, који је поднела Влада (број 11-2586/17 од 24. септембра 2017. године), у начелу;
3. Разно.

**ПРВА ТАЧКА** – Разматрање Предлога закона о Националној академији за јавну управу, који је поднела Влада (број 011-2585/17 од 24. септембра 2017. године), у начелу.

 Председник Одбора је отворио расправу у вези са овом тачком дневног реда, па како се нико од присутних није јавио за реч, ставио је на гласање предлог

-да Одбор за правосуђе, државну управу и локалну самоуправу, у складу са чланом 155. став 2. Пословника Народне скупштине, предложи Народној скупштини да прихвати Предлог закона о Националној академији за јавну управу, у начелу;

 -да за известиоца Одбора на седници Народне скупштине буде одређен народни посланик Петар Петровић, председник Одбора.

Чланови Одбора су **једногласно** усвојили наведени предлог.

**ДРУГА ТАЧКА –** Разматрање Предлога закона о изменама и допунама Закона о државним службеницима, који је поднела Влада (број 11-2586/17 од 24. септембра 2017. године), у начелу.

 Председник Одбора је отворио расправу у вези са овом тачком дневног реда, па како се нико од присутних није јавио за реч, ставио је на гласање предлог

-да Одбор за правосуђе, државну управу и локалну самоуправу, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о изменама и допунама Закона о државним службеницима, у начелу.

 -да за известиоца Одбора на седници Народне скупштине одређен је народни посланик Петар Петровић, председник Одбора.

Чланови Одбора су **једногласно** усвојили наведени предлог.

**ТРЕЋА ТАЧКА** – Разно.

 **Петар Петровић** је обавестио чланове Одбора да је Агенција за борбу против корупције упутила Мишљење у вези са Предлогом закона о Националној академији за јавну управу и Предлогом закона о изменама и допунама Закона о државним службеницима, те да ће Служба Одбора ово мишљење да умножи и достави члановима Одбора.

Седница је завршена у 9,15 часова.

СЕКРЕТАР ПРЕДСЕДНИК

Сања Пецељ Петар Петровић